b'\n_START_ARTICLE_\nXxxHolic\n_START_SECTION_\nArgument\n_START_PARAGRAPH_\nEl protagonista de la s\xc3\xa8rie \xc3\xa9s en Kimihiro Watanuki, un estudiant d\'institut que cont\xc3\xadnuament \xc3\xa9s assetjat per monstres, fantasmes i esperits que se senten atrets cap a ell. Aquests monstres s\xc3\xb3n invisibles per la gent sense poders, per la qual cosa la gent el tracta d\'estrany o boig. Tot canvia quan un dia entra en una botiga on es concedeixen desitjos._NEWLINE_La botiga pertany a la Y\xc5\xabko Ichihara, una poderosa bruixa del Jap\xc3\xb3 actual. Aquesta ofereix a en Watanuki la possibilitat de deixar de veure els esperits i criatures estranyes si paga un preu d\'igual valor a l\'energia que ella requereix per realitzar la tasca esmentada. La Y\xc5\xabko s\'adona que en Watanuki t\xc3\xa9 una gran habilitat amb les mans i en les feines dures. Per tant, es decideix que en Watanuki haur\xc3\xa0 de treballar a la botiga de la Y\xc5\xabko duent a terme les feines de casa i enc\xc3\xa0rrecs estranys fins que n\'hi hagi prou per concedir-li el desig._NEWLINE_Aviat, altres personatges es veuran involucrats a la vida d\'en Watanuki, incloent el seu gran amor, la Himawari Kunogi, i el seu "rival", en Shizuka D\xc5\x8dmeki. L\'amistat entre ells cada cop es va estrenyent m\xc3\xa9s, tot i l\'odi que sent en Watanuki cap a en D\xc5\x8dmeki, aquest se sent indiferent. Un altre tema recurrent en la trama del manga \xc3\xa9s el canvi que sobrevindr\xc3\xa0 a en Watanuki degut a les experi\xc3\xa8ncies que viur\xc3\xa0 despr\xc3\xa9s d\'haver conegut a una persona. Si aquesta persona \xc3\xa9s la Y\xc5\xabko o en D\xc5\x8dmeki, encara no se sap. Tot i aix\xc3\xad, sabem que est\xc3\xa0 vinculat entre els dos i que la seva relaci\xc3\xb3 estava predestinada.'